
TEMELJNI PRIGOVORI I ZAMJERKE 
TROJICI VODEĆIH LJUDI U HRVATSKOJ STRANKI PRAVA 


1). Izigravanje cijelog pravaškog inicijativnog kruga i obnova stranke bez pravaša, koji su morali biti 
u njoj, da bi se osigurale vlastite vodeće pozicije. Tako su učinili raskol već na početku, a HSP je od početka 
ostala bez šire kvalitete i zdrave konkurencije u vodstvu. 

2). Praktično izguravanje iz stranke (Pavelić - ljubomora?) Mirka Antuna Pizenta, obnovitelja i člana 
Predsjedništva ignoriranjem, degradacijom i ponižavanjem. Pizent je bio autor programatičkog teksta HSP 
"Hrvatsko državno pravo - temeli slobode, dostojanstva, blagostanja". Vidi "Hrvatsko Pravo" br.1., str. 11. 

3). Nakon početnog zanosa i zajedničkog rada Predsjedništva i Izvršnog vijeća, sve samovoljniji (javni 
istupi HSP), nedemokratskiji i nervozniji odnos Krešimira Pavelića prema ostalim članovima rukovodstva uz 
nerad Ante Paradžika, koji zbog nerada optužuje i galami na druge. 

4). Učinili od ostalog dijela Predsjedništva i Izvršnog vijeća samo paravan za svoje samovoljne političke 
odluke i postupke. 

5). Svadjalački i ugroženjački (svi su protiv nas) odnos prema drugim hrvatskim strankama i 
pokretima slične ili iste političke orijentacije u Domovini i svijetu. 

6). Totalno zapuštanje rada s članstvom i traženje članstva (Pavelićeva politika: "nama ne treba članstvo, 
ogranci") i nestvaranje ogranaka u Domovini prvih pola godine. (Samo Split). 

7). Odnos nepovjerenja, podcjenjivanja i ljubomore prema ostalim članovima rukovodstva. Pretjerana 
samohvala i podcjenjivanje drugih. 

8). Strah od ljudi, konkurencije u stranci i izvan nje iz sebičnih liderskih pobuda. 

9). "Rezanje" u začetku, podcjenjivanje i ismijavanje svake ideje i inicijative koja nije došla od njih. 
Loše vodjenje sastanaka. Večina točaka dnevnog reda je bivala preskočena ili ostala nedorečena osim njihovih 
početnih. 

10). Ignoriranje i uklanjanje svakog iz rukovodstva i ogranaka tko bi nešto "nezgodno" pitao ili 
prigovorio (najmanje se moglo doživjeti "paljbu"), što je pomalo rezultiralo šutnjom, pasiviziranjem članova i 
lošom atmosferom u stranci. 

11). Zbog mogućnosti što samovoljnijih odlučivanja, razdvajanje sastanaka i onako kadrovski krnjih 
Predsjedništva i Izvršnog vijeća. 

12). Samopohvalni i krnji izvještaj A. Paradžika i K. Pavelića, uz žalopojke o slabim novčanim darovima, 
s puta po USA i Kanadi. map 

13). Pavelićevo politički nepromišljeno, samovolno i brzopleto postavljanje dužnostnika brzoglasom 
i razrješavanje i suspendiranje skoro na isti način. 

14). Paradžikovo i Pavelićevo izrazito sabotiranje prvog nastupa HSP u Bosni i Hercegovini u Roškom 
Polju, a i daljnjih skupova u BiH, jer je inicijator bila Hvatska pravaška mladež. 

15). Nadali smo se da će se Paraginim povratkom iz inozemstva stvari popraviti, no on se prilagodio 
"demokratskom centralizmu" Pavelića i Paradžika, dopustio da bude od njih vodjen, te potpisivao takvo stanje - 

postupke, istupe i loša politička rješenja. Odgovoran je i zbog svoje crno-bijele politike i naglosti, te stavljanje 
svojih osobnih "vraćanja dugova" bivšem režimu na razini tekuće politike HSP. 

16). Njihovo neobjektivno prebacivanje odgovornosti za političke i financijske promašaje i "promašaje" 
na nižu kadrovsku razinu uz prijetnje suspenzijom. 

17). Kad je zbog toga Izvršno vijeće HSP donijelo odluku da svi Radni nalozi Predsjedništva moraju biti 
u pismenom obliku i potpisani, "trojstvo" je tu odluku ignoriralo, a od tada pa do kraja totalno ignoriralo 
Izvršno vijeće, koje kao tijelo kao da nije više postojalo. 

18). Nepozivanje članova Predsjedništva na sastanke i rad krjeg Predsjedništva praktički trojstva. 
Opaska: Ostali dio rukovodstva se nikad nije tajno sastajao i prvi i jedini tajni sastanak je bio 18. listopada 1990. 


< Ž 


na kojem je i ustrojen Privremeni izvanredni odbor zbog lošeg stanja u stranci, a prije neuspjelog sastanka cijelog 
rukovodstva 24. listopada. Da nije bilo Paradžikovog "dočeka", spriječavanja sastanka i kleveta u novinama, 
sve skupa ne bi moralo doći na tan način u javnost. 

19). Samovoljno kooptiranje članova izvan Zagreba i iz inozemstva u Predsjedništvo, što je vrlo prozirno, 
jer su takovi neuporabivi i ne smetaju. 

20). Akcija "Zahtjevni listić" preko tiska i pošte mogla je sakriti slabu organizaciju i malobrojnost 
članova ( u Hrvatskoj i BiH ni tisuću! ) i biti uspješna, no kad su nam novine odbile tiskati, njih trojica su 
naglo, nepromišljeno, bez organizacije i uvjeta srljali u akciju, stavljajući na kocku ugled stranke, jer se samo 
na Jelačićevom trgu ne može postignuti najavljeni efekt i broj potpisa. * 

21). Neozbiljna i megalomanska i nemoguća obećanja na tiskovnoj konferenciji o milijun i više potpisa 
do konca godine, o kompjuterskoj obradi podataka i t.d., zbog čega stranka na koncu može biti ismijana. 

22). Loš i prepotentan odnos prema skupljačima potpisa na Jelačićevom trgu. 

23). U zadnja tri mjeseca suspendirali, smijenjivali i isključivali članove rukovodstva i ogranaka bez 
dokazane krivnje, saslušanja i razgovora. Gdje nam je Nadzorni odbor, Časni sud? 

24). O radu u stranci doznavali smo iz tiska i - govorkanja. 

25). Spletkarenje i laganje mediu rukovodstvom i članstvom. 

26). Nezadovoljstvo članstva je bilo posebice vidljivo u Zagrebu, ali i izvan njega. 

27). Samovoljni i bez konzultiranja sve lošiji politički istupi i prosvjedi, koji su nam kao stranci samo 
škodili. Katastrofalan ugled u javnosti, bez obzira na dobro ime i program, pa i neke dobre akcije. 

28). Privatizacija stranke, samodostatnost, zaokupljenost samo sobom i "svojim" stranačkim prostorijama. 

29). Svodjenje stranke od dobrog imena i programa samo na loša Pravila, unutrašnje rasulo i stagniranje. 

30). Kao što su Paradžik i Pavelić zamjerili Tudjmanu što ni hvala nije rekao članicama Hrvatskog 
demokratskog bloka poslije prvoga kruga izbora u dvorani "Cibone", na otvorenju novih stranačkih prostorija 
Paraga, Paradžik i Pavelić su se prema ostalom rukovodstvu i obnoviteljima HSP ponašali na isti način. 

31) Nekonzekventan i ideološko-politički sumnih odnos prema Ustaškom Pokretu, dr. Anti Paveliću 
i NDH, kao da Nezavisna Država Hrvatska počinje od njih trojice i kao da je hrvatska državna nezavisnost samo 
njihov monopol. 

32). Sve su više u oporbu prema hrvatskoj vlasti išli i kad treba i kad ne treba (oporba zbog oporbe), išli 
često "pred rudo", a gdje smo kao HSP morali biti tu nas nije bilo. Mali primjer: Naši "čelnici" su na Sisvete 
zaboravili dr. Antu Starčevića, a praktički i obljetnicu suutemeljitelja HSP dr. Eugena Kvaternika, što se nije 
smjelo dogoditi tako velikim pravašima. 

33). Dvoličnost Krešimira Pavelića i Ante Paradžika, jer su stalno tvrdili da u HSP nema bivših 
komunista i da u HSP ne mogu ni ući, pogotovo ne u rukovodstvo, a sami su bili nekad članovi Saveza 
komunista, Pavelić kao direktor "Čistoće" do 1972., a Paradžik sin prvoborca 1971., a kao takvog ga je 
antihrvatica Ema Derossi-Bjelajac predložila za predsjednika Saveza studenata. 

34). Prostački, nekulturni, tiranski, nedemokratski i klevetnički odnos prema članovima 
Privremenog izvanrednog odbora HSP-a, inače največem dijelu rukovodstva i obnoviteliima HSP, dapače 
pučistički odnos, jer su članovi Privremenog odbora tražili najprije demokratski sastanak i razgovor. 

35). Nelegalno izbacivanje iz stranke ostalog dijela rukovodstva. 

36). Paraga, Paradžik i Pavelić krivi su za loše stanje u stranci, jer su bili "čelni" i sami odlučivali, 
stranku privatizirali i uzurpirali, te učinili da HSP kao "demokratska organizacija" ( 1. član Programskih načela) 
ostane samo na papiru, te su tako ugrozili ugled i opstanak Hrvatske stranke prava. 


PRIVREMENI IZVANREDNI ODBOR 
HRVATSKE STRANKE PRAVA 
Zagreb, 15. studeni 1990. 


